Suvestinė redakcija nuo 2025-01-01

Įsakymas paskelbtas: TAR 2023-07-28, i. k. 2023-15363

Nauja redakcija nuo 2024-03-07:

Nr. V-299, 2024-03-06, paskelbta TAR 2024-03-06, i. k. 2024-04209

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ASMENS SVEIKATOS PRIEŽIŪROS PASLAUGŲ, APMOKAMŲ PRIVALOMOJO SVEIKATOS DRAUDIMO FONDO BIUDŽETO LĖŠOMIS, POREIKIO NUSTATYMO METODIKOS PATVIRTINIMO

2023 m. liepos 28 d. Nr. V-862
Vilnius

Vadovaudamasis Lietuvos Respublikos sveikatos priežiūros įstaigų įstatymo 11 straipsnio 5 dalimi ir Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo, patvirtinto Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“, 11.1 papunkčiu:

1. T v i r t i n u Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodiką (pridedama).

2. Neteko galios nuo 2025-01-01

Punkto naikinimas:

Nr. V-1235, 2024-12-06, paskelbta TAR 2024-12-06, i. k. 2024-21684

3. P a v e d u įsakymo vykdymą kontroliuoti viceministrui pagal veiklos sritį.

Sveikatos apsaugos ministras	Arūnas Dulkys

PATVIRTINTA

Lietuvos Respublikos sveikatos

apsaugos ministro

2023 m. liepos 28 d. įsakymu

Nr. V-862

ASMENS SVEIKATOS PRIEŽIŪROS PASLAUGŲ, APMOKAMŲ PRIVALOMOJO SVEIKATOS DRAUDIMO FONDO BIUDŽETO LĖŠOMIS, POREIKIO NUSTATYMO METODIKA

Pakeistas priedo pavadinimas:

Nr. V-1235, 2024-12-06, paskelbta TAR 2024-12-06, i. k. 2024-21684

I SKYRIUS

BENDROSIOS NUOSTATOS

1. Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodika (toliau – Metodika) reglamentuoja asmens sveikatos priežiūros paslaugų, apmokamų Privalomojo sveikatos draudimo fondo (toliau – PSDF) biudžeto lėšomis, poreikio ir jo tenkinimo masto nustatymo tvarką.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

2.	Metodikoje vartojamos sąvokos:

2.1.	Asmens sveikatos priežiūros paslaugų poreikis – reikiamas asmens sveikatos priežiūros paslaugų (išskyrus pirminės ambulatorinės asmens sveikatos priežiūros (toliau – PAASP) paslaugas) kiekis ateinančių penkerių metų laikotarpiu, nustatomas atsižvelgiant į asmens sveikatos priežiūros paslaugų vartojimo rodiklio reikšmių kitimo tendencijas.

2.2.	Asmens sveikatos priežiūros paslaugų skaičiaus standartizavimas – metodas, kurį taikant mažinamas asmenų amžiaus struktūros (pagal amžiaus grupes ir lytį) daromas poveikis paslaugų vartojimo rodiklio reikšmėms.

2.3.	Asmens sveikatos priežiūros paslaugų vartojimo rodiklis – asmens sveikatos priežiūros paslaugų skaičius, tenkantis 100 tūkstančių asmenų, prisirašiusių prie pirminės ambulatorinės asmens sveikatos priežiūros paslaugas teikiančių įstaigų (toliau – PAASP įstaigos).

2.4.	Paskutiniai prognozuojami metai – paskutiniai metai iš ateinančių penkerių metų, kuriais numatomų suteikti asmens sveikatos priežiūros paslaugų poreikis prognozuojamas.

2.5.	Regionas – regioninės funkcinės sveikatos priežiūros teritorija, nustatyta Lietuvos nacionalinės sveikatos sistemos įstaigų, teikiančių stacionarines aktyviojo gydymo asmens sveikatos priežiūros paslaugas, išdėstymo reikalavimų ir išdėstymo tvarkos apraše, patvirtintame Lietuvos Respublikos Vyriausybės 2023 m. liepos 12 d. nutarimu Nr. 551 „Dėl Lietuvos nacionalinės sveikatos sistemos įstaigų, teikiančių stacionarines aktyviojo gydymo asmens sveikatos priežiūros paslaugas, išdėstymo reikalavimų ir išdėstymo tvarkos aprašo patvirtinimo“.

2.6.	Kitos Metodikoje vartojamos sąvokos suprantamos taip, kaip jos apibrėžiamos Lietuvos Respublikos sveikatos draudimo įstatyme, Lietuvos Respublikos sveikatos priežiūros įstaigų įstatyme ir kituose PSDF biudžeto lėšomis apmokamų paslaugų teikimą ir apmokėjimą reglamentuojančiuose teisės aktuose.

3.	Pagal Metodiką nustatomas šių asmens sveikatos priežiūros paslaugų (toliau – paslaugų) grupių (nurodytų Metodikos priede) poreikis:

3.1.	PAASP paslaugų;

3.2.	specializuotų ambulatorinių asmens sveikatos priežiūros paslaugų;

3.3.	ambulatorinės chirurgijos paslaugų;

3.4.	skubiosios medicinos pagalbos ir stebėjimo paslaugų;

3.5.	dienos stacionaro paslaugų;

3.6.	ambulatorinėmis sąlygomis atliekamų brangiųjų tyrimų ir procedūrų;

3.7.	dienos chirurgijos paslaugų;

3.8. stacionarinių asmens sveikatos priežiūros paslaugų, nepriskiriamų stacionarinėms aktyviojo gydymo paslaugoms;

Papunkčio pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

3.9.	stacionarinių aktyviojo gydymo paslaugų;

3.10.	medicininės reabilitacijos paslaugų;

3.11.	asmens sveikatos priežiūros paslaugų, teikiamų pagal prevencines programas;

3.12.	dantų protezavimo paslaugų;

3.13.	transplantacijos paslaugų;

3.14. slaugos ir paliatyviosios pagalbos paslaugų;

Papildyta papunkčiu:

Nr. V-1235, 2024-12-06, paskelbta TAR 2024-12-06, i. k. 2024-21684

3.15.	naujų asmens sveikatos priežiūros paslaugų, kurių išlaidos einamaisiais metais nebuvo apmokamos PSDF biudžeto lėšomis.

Papunkčio numeracijos pakeitimas:

Nr. V-1235, 2024-12-06, paskelbta TAR 2024-12-06, i. k. 2024-21684

4. Metodikoje nenustatomas greitosios medicinos pagalbos paslaugų poreikis ir jo tenkinimo mastas.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

5.	Asmens sveikatos priežiūros paslaugų poreikis nustatomas šalies, regiono ir savivaldybės mastu.

6.	Šalies mastu nustatomas asmens sveikatos priežiūros paslaugų, kurių teikėjai yra ne visuose regionuose, poreikis. Savivaldybės mastu nustatomas asmens sveikatos priežiūros paslaugų, teikiamų sveikatos centruose pagal Lietuvos Respublikos sveikatos apsaugos ministro 2023 m. gegužės 22 d. įsakymą Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“, poreikis. Visų kitų asmens sveikatos priežiūros paslaugų poreikis nustatomas regiono lygmeniu. Paslaugos poreikio vertinimo lygmuo nurodomas Metodikos priede.

7.	Asmens sveikatos priežiūros paslaugų poreikiui nustatyti naudojami Valstybinės ligonių kasos prie Sveikatos apsaugos ministerijos (toliau – VLK) informacinių sistemų, Išankstinės pacientų registracijos sistemos (toliau – IPR IS) ir kiti duomenys.

II SKYRIUS

PAASP PASLAUGŲ POREIKIO NUSTATYMAS

8.	Nustatomas šių PAASP paslaugų poreikis:

8.1.	PAASP paslaugų – šeimos gydytojo (arba vidaus ligų gydytojo, vaikų ligų gydytojo, akušerio ginekologo ir chirurgo kartu) komandos teikiamų paslaugų, pirminės ambulatorinės odontologinės ir pirminės ambulatorinės psichikos sveikatos priežiūros paslaugų, už kurias apmokama taikant bazinį mokėjimą už prisirašiusius prie PAASP įstaigų asmenis;

8.2.	PAASP paslaugų, už kurias mokamas skatinamasis priedas, nurodytų Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos apraše, patvirtintame Sveikatos apsaugos ministro 2005 m. gruodžio 5 d. įsakymu Nr. V-943 „Dėl pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“ (toliau – PAASP tvarkos aprašas).

9.	Laikoma, kad šalies ir savivaldybių Metodikos 8.1 papunktyje nurodytų PAASP paslaugų poreikis yra lygus prognozuojamam atitinkamų metų šalies ir savivaldybių prisirašiusių prie PAASP įstaigų asmenų skaičiui pagal amžiaus grupes, nurodytas PAASP tvarkos apraše.

10.	Metodikos 8.2 papunktyje nurodytų PAASP paslaugų poreikis nustatomas Metodikos III skyriuje nustatyta tvarka.

III SKYRIUS

ASMENS SVEIKATOS PRIEŽIŪROS PASLAUGŲ POREIKIO NUSTATYMAS

Pakeistas skyriaus pavadinimas:

Nr. V-1235, 2024-12-06, paskelbta TAR 2024-12-06, i. k. 2024-21684

11. Šis skyrius reglamentuoja Metodikos 3.2–3.14 ir 8.2 papunkčiuose nurodytų asmens sveikatos priežiūros paslaugų poreikio nustatymo tvarką.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

12.	Dantų protezavimo paslaugų poreikis nustatomas pagal Eilių ir atsargų valdymo informacinės sistemos Dantų protezavimo paslaugų posistemio duomenis. Skaičiuojamas bendras dantų protezavimo paslaugų, kurios gali būti teikiamos visoms Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos apraše, patvirtintame Lietuvos Respublikos sveikatos apsaugos ministro 2005 m. lapkričio 21 d. įsakymu Nr. V-890 „Dėl Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo patvirtinimo“, nurodytoms asmenų grupėms, poreikis.

13.	Atskirai nustatomas transplantacijos paslaugų, priskiriamų tam tikrai Metodikos priede nurodytai grupei, poreikis šalies lygmeniu, taikant tiesinės prognozės metodą, įvertinus paslaugų teikimo tendencijas. Poreikis yra lygus prognozuojamam atitinkamų metų transplantacijų skaičiui.

14. Atskirai nustatomas kiekvienos asmens sveikatos priežiūros paslaugos (specializuotos ambulatorinės paslaugos, ambulatorinės chirurgijos, skubiosios pagalbos ir stebėjimo paslaugos, dienos stacionaro paslaugos, brangiojo tyrimo ar procedūros, medicininės reabilitacijos paslaugos, paslaugos, teikiamos pagal prevencines programas, slaugos ir paliatyviosios pagalbos paslaugos, stacionarinės aktyviojo gydymo paslaugos ir stacionarinės asmens sveikatos priežiūros paslaugos, nepriskiriamos stacionarinėms aktyviojo gydymo paslaugoms, bei dienos chirurgijos paslaugos), priskiriamos tam tikrai Metodikos priede nurodytai paslaugų grupei, poreikis.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

15. Nustatant Metodikos 3.2–3.12, 3.14 ir 8.2 papunkčiuose nurodytų asmens sveikatos priežiūros paslaugų (toliau – paslaugos) poreikį, vertinamos paslaugų vartojimo tendencijos pagal praėjusių penkerių metų duomenis (į penkerių metų laikotarpį neįtraukiami 2020 m. ir 2021 m. duomenys). Kiekvienai paslaugų grupei, nurodytai Metodikos priede, priskiriamų paslaugų, praėjusiais metais suteiktų prisirašiusiems prie PAASP įstaigų asmenims šalies, regiono arba savivaldybės mastu, vartojimo rodiklio reikšmė (V(Y-n1), čia n1=(0, ..., 4), o Y – praėję ataskaitiniai metai) apskaičiuojama pagal formulę:

čia:

– atitinkamais praėjusiais metais prisirašiusiems prie PAASP įstaigų asmenims suteiktų atitinkamos grupės paslaugų kiekis;

– prisirašiusių prie PAASP įstaigų asmenų skaičius atitinkamų metų paskutinę dieną.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

16.	Remiantis apskaičiuotomis pagal Metodikos 15 punktą praėjusių penkerių metų atskirų grupių paslaugų vartojimo rodiklių reikšmėmis (V(Y-n1)) nustatomos ateinančių penkerių metų paslaugų vartojimo rodiklių reikšmės (, čia n2=(1, ..., 5), Y – praėję ataskaitiniai metai) (toliau – prognozuojama paslaugų vartojimo rodiklio reikšmė).

17.	Atsižvelgiant į praėjusių penkerių metų (į penkerių metų laikotarpį neįtraukiami 2020 m. ir 2021 m. duomenys) prisirašiusių prie PAASP įstaigų asmenų skaičių prognozuojamas ateinančių penkerių metų prisirašiusių prie PAASP įstaigų asmenų skaičius pagal lytį, amžių, savivaldybes. Prognozuojant atsižvelgiama į mirtingumo rodiklius (šaltinis: Human Mortality Database (HMD)), gimstamumo rodiklius pagal 18–45 metų amžiaus moterų ir gimusių naujagimių skaičių, migracijos rodiklius Lietuvoje. Skaičiuojama naudojant šias formules:

17.1.	Prognozuojamas prisirašiusių prie PAASP įstaigų asmenų skaičius pagal savivaldybes, lytį ir amžių apskaičiuojamas pagal formulę (čia x – amžius metais, o Y – praėję ataskaitiniai metai, yY):

čia:

– x amžiaus prisirašiusiųjų prie PAASP įstaigų skaičius y metais (pagal lytį ir savivaldybę);

– tikimybė x amžiaus prisirašiusiam prie PAASP įstaigos asmeniui išgyventi vienus metus;

– savivaldybės migracijos rodiklis, , kai ir .

17.2.	Migracijos rodiklis kiekvienai savivaldybei apskaičiuojamas pagal šią formulę (čia Y – praėję ataskaitiniai metai):

čia:

– x amžiaus prisirašiusiųjų prie PAASP įstaigų skaičius y metais (pagal lytį ir savivaldybę);

– tikimybė x amžiaus prisirašiusiam prie PAASP įstaigos asmeniui išgyventi vienus metus.

17.3.	Naujagimių skaičius (vienodas pasiskirstymas tarp lyčių) kiekvienais metais pagal savivaldybes apskaičiuojamas pagal šią formulę (čia Y – praėję ataskaitiniai metai, yY):

čia:

– 18–45 metų amžiaus moterų skaičius y metais pagal savivaldybę;

– savivaldybės gimstamumo rodiklis.

18.	Nustačius ateinančių metų paslaugų vartojimo rodiklių reikšmes, prognozuojamas ateinančių 5 metų paslaugų skaičius () apskaičiuojamas pagal formulę:

čia:

– prognozuojama paslaugų, atitinkamais metais suteiktų prisirašiusiems prie PAASP įstaigų asmenų šalies, regiono ar savivaldybės mastu, vartojimo rodiklio reikšmė (nustatyta pagal Metodikos 16 punktą);

– prognozuojamas prisirašiusių prie PAASP įstaigų asmenų skaičius (nustatytas pagal Metodikos 17 punktą).

19.	Apskaičiuojamas standartizuotas paslaugų skaičius pagal šiuos duomenis:

19.1.	prisirašiusių prie PAASP įstaigų asmenų skaičių praėjusių metų paskutinę dieną pagal amžių ir lytį;

19.2.	praėjusių metų kiekvienai paslaugų grupei, nurodytai Metodikos priede, priskiriamų paslaugų skaičių pagal amžių ir lytį.

20.	Apskaičiuojama, kokią bendro šalies prisirašiusių prie PAASP įstaigų asmenų skaičiaus pagal lytį dalį sudaro prisirašę prie PAASP įstaigų asmenys pagal kiekvieną amžiaus grupę ir lytį (, čia x – amžiaus grupė, G – lytis):

čia:

– prisirašiusių prie PAASP įstaigų asmenų skaičius pagal atitinkamą amžiaus grupę ir lytį;

– bendras šalies prisirašiusių prie PAASP įstaigų asmenų skaičius pagal lytį.

21.	Apskaičiuojama standartizuoto pagal amžiaus grupes ir lytį šalies, regiono ar savivaldybės paslaugų vartojimo rodiklio reikšmė (SVx, R, G):

čia:

– šalies, atitinkamo regiono ar savivaldybės paslaugų skaičius pagal atitinkamą amžiaus grupę ir lytį;

– atitinkamai amžiaus grupei ir lyčiai priskiriamų asmenų, prisirašiusių prie PAASP įstaigų, dalis, palyginti su bendru šalies prisirašiusių prie PAASP įstaigų asmenų skaičiumi pagal lytį;

– šalies, atitinkamo regiono ar savivaldybės asmenų, prisirašiusių prie PAASP įstaigų, skaičius pagal atitinkamą amžiaus grupę ir lytį.

22.	Apskaičiuojama bendra standartizuoto šalies, regiono ar savivaldybės paslaugų vartojimo rodiklio reikšmė (SV) sudedant visas šalies, regionų ar savivaldybių paslaugų vartojimo rodiklio reikšmes, nustatytas pagal amžiaus grupes ir lytį:

,

čia:

– standartizuoto pagal atitinkamą amžiaus grupę ir lytį šalies, atitinkamo regiono ar savivaldybės paslaugų vartojimo rodiklio reikšmė.

23.	Paskutinių prognozuojamų metų šalies paslaugų skaičius apskaičiuojamas tų metų prognozuojamą paslaugų vartojimo rodiklio reikšmę dauginant iš prognozuojamo tų metų šalies prisirašiusių prie PAASP įstaigų asmenų skaičiaus ir dalijant iš 100 tūkstančių (apskaičiuotus pagal Metodikos 18 punktą).

24.	Apskaičiuojamas paslaugų skaičiaus pokytis procentais, lyginant praėjusių metų ir paskutinių prognozuojamų metų paslaugų skaičių šalies mastu. Praėjusių metų kiekvienai paslaugų grupei, nurodytai Metodikos priede, priskiriamų paslaugų skaičius regiono ar savivaldybės mastu pagal amžiaus grupes ir lytį ؘdauginamas iš apskaičiuoto pokyčio procentais ir gaunamas paskutinių prognozuojamų metų paslaugų kiekis pagal amžiaus grupes ir lytį.

25.	Susumavus paskutinių prognozuojamų metų visų regionų ar savivaldybių paslaugų kiekius pagal amžiaus grupes ir lytį (apskaičiuotus pagal Metodikos 24 punktą), gaunamas bendras tų metų paslaugų kiekis šalies mastu.

26.	Apskaičiuojama prognozuojama regiono ar savivaldybės prisirašiusių prie PAASP įstaigų asmenų skaičiaus pagal amžiaus grupes ir lytį dalis procentais, palyginti su bendru regiono ar savivaldybės prisirašiusių prie PAASP įstaigų asmenų skaičiumi.

27.	Standartizuoto paskutinių prognozuojamų metų regiono ar savivaldybės paslaugų vartojimo rodiklio reikšmė pagal amžiaus grupes ir lytį apskaičiuojama paskutinių prognozuojamų metų šalies paslaugų kiekį pagal amžiaus grupes ir lytį (apskaičiuotą pagal Metodikos 25 punktą) dalijant iš bendro šalies prisirašiusių prie PAASP įstaigų asmenų skaičiaus pagal amžių ir lytį bei prognozuojamos regiono ar savivaldybės prisirašiusių prie PAASP įstaigų asmenų skaičiaus dalies (apskaičiuotos pagal Metodikos 26 punktą) sandaugos.

28.	Praėjusių metų standartizuoto regiono ar savivaldybės paslaugų vartojimo rodiklio reikšmė lyginama su paskutinių prognozuojamų metų šalies paslaugų vartojimo rodiklio reikšme (apskaičiuota pagal Metodikos 27 punktą):

28.1.	jeigu standartizuoto regiono ar savivaldybės paslaugų vartojimo rodiklio reikšmė yra didesnė nei paskutinių prognozuojamų metų šalies paslaugų vartojimo rodiklio reikšmė arba jai lygi, imama faktinė praėjusių metų paslaugų vartojimo rodiklio reikšmė;

28.2.	jeigu standartizuoto regiono ar savivaldybės paslaugų vartojimo rodiklio reikšmė yra mažesnė nei paskutinių prognozuojamų metų šalies paslaugų vartojimo rodiklio reikšmė, imama pagal Metodikos 27 punktą apskaičiuota standartizuoto paslaugų vartojimo rodiklio reikšmė.

29.	Pagal Metodikos 28 punktą apskaičiuotas reikšmes padauginus iš 100 tūkstančių gaunamos siektinos paskutinių prognozuojamų metų šalies, regiono ir savivaldybės paslaugų vartojimo rodiklio reikšmės.

30.	Paskutinių prognozuojamų metų šalies, regionų ar savivaldybių paslaugų skaičius nustatomas dauginant siektinas paskutinių prognozuojamų metų šalies, regionų ar savivaldybių paslaugų vartojimo rodiklio reikšmes iš prognozuojamo tų metų prisirašiusiųjų asmenų skaičiaus ir dalijant iš 100 tūkstančių.

31.	Kiekvienų metų iš ateinančių penkerių metų šalies, regionų ar savivaldybių paslaugų poreikis nustatomas iš siektinos paskutinių prognozuojamų metų šalies, regionų ar savivaldybių paslaugų vartojimo rodiklio reikšmės atimant praėjusių metų šalies, regionų ar savivaldybių paslaugų vartojimo rodiklio reikšmę ir gautą skirtumą padalijant proporcingai ateinantiems penkeriems metams.

311. Jei prognozuojamas aktyviojo gydymo atvejų skaičius viršija 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programoje, patvirtintoje Lietuvos Respublikos Vyriausybės 2022 m. kovo 30 d. nutarimu Nr. 319 „Dėl 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos patvirtinimo“ (toliau – 2022–2030 metų plėtros programa), nurodytą aktyviojo gydymo atvejų skaičių, šis skaičius koreguojamas pagal 2022–2030 metų plėtros programoje nurodytą aktyviojo gydymo atvejų skaičių

Papildyta punktu:

Nr. V-1235, 2024-12-06, paskelbta TAR 2024-12-06, i. k. 2024-21684

312. Jei prognozuojamas dienos chirurgijos atvejų skaičius yra mažesnis nei 2022–2030 metų plėtros programoje nurodytas dienos chirurgijos atvejų skaičius, šis skaičius koreguojamas pagal 2022–2030 metų plėtros programoje nurodytą dienos chirurgijos atvejų skaičių

Papildyta punktu:

Nr. V-1235, 2024-12-06, paskelbta TAR 2024-12-06, i. k. 2024-21684

313. Naujų paslaugų, kurių išlaidos einamaisiais metais nebuvo apmokamos PSDF biudžeto lėšomis, poreikis prilyginamas Asmens sveikatos priežiūros paslaugų vertinimo komitetui pateiktoje paraiškoje nurodytam atitinkamų paslaugų skaičiui, vadovaujantis Asmens sveikatos priežiūros paslaugų vertinimo komiteto darbo reglamentu, patvirtintu Lietuvos Respublikos sveikatos apsaugos ministro 2019 m. rugsėjo 10 d. įsakymu Nr. V-1056 „Dėl Asmens sveikatos priežiūros paslaugų vertinimo komiteto sudarymo ir Asmens sveikatos priežiūros paslaugų vertinimo komiteto darbo reglamento patvirtinimo“.

Papildyta punktu:

Nr. V-1235, 2024-12-06, paskelbta TAR 2024-12-06, i. k. 2024-21684

4 skyrius. Neteko galios nuo 2025-01-01

Skyriaus naikinimas:

Nr. V-1235, 2024-12-06, paskelbta TAR 2024-12-06, i. k. 2024-21684

V SKYRIUS

PASLAUGŲ, APMOKAMŲ PSDF BIUDŽETO LĖŠOMIS, POREIKIO TENKINIMO MASTO NUSTATYMAS

39.	Kasmet Metodikos nustatyta tvarka VLK nustato preliminarų reikiamų paslaugų poreikį, kuris išreiškiamas paslaugų skaičiumi.

40. Preliminarus PSDF biudžeto lėšų poreikis apskaičiuojamas VLK nustatytą atitinkamų paslaugų kiekį (pagal duomenis apie preliminarų šių paslaugų poreikį) dauginant iš einamųjų metų šių paslaugų bazinių kainų.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

41.	Duomenys apie preliminarų ateinančių metų PSDF biudžeto lėšų poreikį, nurodomą PSDF biudžeto prognozės projekte, teikiamame Lietuvos Respublikos finansų ministerijai Valstybės biudžeto ir savivaldybių biudžetų finansinių rodiklių projektų rengimo plane numatytais terminais, nustatomi pagal einamųjų metų paslaugų poreikį.

42.	VLK iki gegužės 1 d. apskaičiuoja ateinančių metų preliminarų paslaugų poreikį ir pateikia Paslaugų poreikio nustatymo komitetui, sudarytam sveikatos apsaugos ministro įsakymu (toliau – Komitetas). Komiteto veiklą reglamentuoja sveikatos apsaugos ministro įsakymu patvirtintas darbo reglamentas.

43.	Komitetas iki birželio 1 d. pateikia VLK pasiūlymus dėl preliminaraus paslaugų poreikio tikslinimo ir paslaugų, kurių išlaidos apmokamos PSDF biudžeto lėšomis, poreikių tenkinimo masto prioritetus, atsižvelgdamas į sveikatos politikos prioritetus, paslaugų laukimo eiles, naujas technologijas.

44.	VLK iki einamųjų metų rugpjūčio 15 d. pagal Komiteto pasiūlymus patikslina preliminarų paslaugų poreikį. Patikslintas preliminarus paslaugų poreikis yra laikomas galutiniu atitinkamų paslaugų poreikiu.

45. Pagal duomenis apie galutinį atitinkamų paslaugų poreikį VLK apskaičiuoja, kiek reikės PSDF biudžeto lėšų šiam poreikiui patenkinti. Galutinis PSDF biudžeto lėšų poreikis apskaičiuojamas atitinkamų paslaugų kiekį (pagal duomenis apie galutinį šių paslaugų poreikį) dauginant iš einamųjų metų šių paslaugų bazinių kainų.

Punkto pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

46.	VLK galutinį PSDF biudžeto lėšų poreikį atitinkamoms paslaugoms apmokėti palygina su ateinančių metų PSDF biudžeto projekte numatytomis lėšomis šioms paslaugoms apmokėti, pagal Komiteto pateiktus poreikių tenkinimo masto prioritetus nustato, kokią paslaugų dalį kitais metais bus galima patenkinti atsižvelgiant į PSDF biudžeto galimybes, ir po Privalomojo sveikatos draudimo tarybos išvados dėl ateinančių metų PSDF biudžeto rodiklių patvirtinimo įstatymo projekto pateikimo parengia paslaugų, kurių išlaidos apmokamos PSDF biudžeto lėšomis, poreikių tenkinimo masto projektą.

47.	VLK poreikių tenkinimo masto projektą kartu su galutiniu paslaugų poreikiu paskelbia interneto svetainėje ne vėliau kaip per 10 darbo dienų po Privalomojo sveikatos draudimo tarybos išvados dėl ateinančių metų PSDF biudžeto rodiklių patvirtinimo įstatymo projekto pateikimo.

48.	Poreikių tenkinimo masto projektas, įvertinus patvirtinto ateinančių metų PSDF biudžeto galimybes, teikiamas tvirtinti sveikatos apsaugos ministrui ne vėliau kaip per 10 darbo dienų po PSDF biudžeto patvirtinimo.

_________________________

Asmens sveikatos priežiūros

paslaugų, apmokamų Privalomojo sveikatos draudimo

fondo biudžeto lėšomis, poreikio

nustatymo metodikos

priedas

ASMENS SVEIKATOS PRIEŽIŪROS PASLAUGŲ GRUPIŲ SĄRAŠAS

Paslaugų grupė	Paslaugų pavadinimas	Paslaugų poreikio nustatymo lygmuo
Pirminės ambulatorinės asmens sveikatos priežiūros (PAASP) paslaugos
PAASP paslaugos	PAASP paslaugos (šeimos gydytojo, psichiatrijos, odontologijos), už kurias atsiskaitoma taikant bazinį mokėjimą už prisirašiusius prie PAASP paslaugas teikiančių asmens sveikatos priežiūros įstaigų gyventojus	Savivaldybės

PAASP paslaugos, už kurias mokamas skatinamasis priedas	Savivaldybės
Ambulatorinės chirurgijos paslaugos
Ambulatorinės chirurgijos paslaugos	Ambulatorinės chirurgijos I–III paslaugų apmokėjimo grupėms priskiriamos paslaugos	Savivaldybės

Ambulatorinės chirurgijos IV paslaugų apmokėjimo grupei priskiriamos paslaugos	Regiono
Gydytojų specialistų teikiamos konsultacijos ir kitos paslaugos
Specializuotos ambulatorinės paslaugos	Abdominalinės chirurgijos gydytojo paslaugos	Savivaldybės

Akušerio ginekologo paslaugos	Savivaldybės

Akušerio ginekologo (kai atliekamas pagalbinis apvaisinimas) paslaugos	Regiono

Alergologo ir klinikinio imunologo paslaugos	Regiono

Ambulatorinės specializuotos skausmo diagnozavimo ir gydymo paslaugos	Regiono

Anesteziologo reanimatologo paslaugos	Regiono

Burnos chirurgo paslaugos	Regiono

Chirurgo paslaugos	Savivaldybės

Darbo medicinos gydytojo paslaugos	Regiono

Dermatovenerologo paslaugos	Regiono

Dietologo paslaugos	Regiono

Echoskopuotojo paslaugos	Savivaldybės

Endodontologo paslaugos	Regiono

Endokrinologo paslaugos	Savivaldybės

Endoskopuotojo paslaugos	Savivaldybės

Fizinės medicinos ir reabilitacijos gydytojo paslaugos	Savivaldybės

Gastroenterologo paslaugos	Regiono

Gydytojo genetiko paslaugos	Regiono

Geriatro paslaugos	Savivaldybės

Hematologo paslaugos	Regiono

Infekcinių ligų gydytojo paslaugos	Regiono

Kardiologo paslaugos	Savivaldybės

Kardiologo (krūvio mėginių atlikimo) paslaugos	Regiono

Klinikinio fiziologo paslaugos	Regiono

Klinikinio toksikologo paslaugos	Regiono

Koloproktologo paslaugos	Regiono

Kraujagyslių chirurgo paslaugos	Regiono

Krūtinės chirurgo paslaugos	Regiono

Kalbos korekcijos paslaugos	Regiono

Nefrologo paslaugos	Regiono

Neonatologo paslaugos	Regiono

Neurochirurgo paslaugos	Regiono

Neurologo paslaugos	Savivaldybės

Odontologo paslaugos	Regiono

Ortopedo odontologo paslaugos	Regiono

Oftalmologo paslaugos	Savivaldybės

Onkologo chemoterapeuto paslaugos	Regiono

Onkologo radioterapeuto paslaugos	Regiono

Ortodonto odontologo paslaugos	Regiono

Ortopedo traumatologo paslaugos	Regiono

Otorinolaringologo paslaugos	Savivaldybės

Pakaitinio gydymo paslaugos	Regiono

Periodontologo paslaugos	Regiono

Plastinės ir rekonstrukcinės chirurgijos gydytojo paslaugos	Regiono

Psichiatro paslaugos	Regiono

Psichoterapijos (psichoterapinė konsultacija) paslaugos	Regiono

Psichoterapijos (psichoterapijos seansai) paslaugos	Regiono

Pulmonologo paslaugos	Regiono

Radiologo paslaugos	Savivaldybės

Radiologo (kai atliekami branduolinės medicinos tyrimai) paslaugos	Regiono

Reumatologo paslaugos	Regiono

Skubiosios medicinos gydytojo paslaugos	Regiono

Sporto medicinos gydytojo paslaugos	Regiono

Širdies chirurgo paslaugos	Regiono

Urologo paslaugos	Regiono

Vaikų alergologo paslaugos	Regiono

Vaikų chirurgo paslaugos	Regiono

Vaikų endokrinologo paslaugos	Regiono

Vaikų gastroenterologo paslaugos	Regiono

Vaikų infekcinių ligų gydytojo paslaugos	Regiono

Vaikų intensyviosios terapijos gydytojo paslaugos	Regiono

Vaikų ir paauglių psichiatro paslaugos	Regiono

Vaikų kardiologo paslaugos	Regiono

Vaikų ligų gydytojo paslaugos	Savivaldybės

Vaikų nefrologo paslaugos	Regiono

Vaikų neurologo paslaugos	Regiono

Vaikų odontologo paslaugos	Regiono

Vaikų onkohematologo paslaugos	Regiono

Vaikų pulmonologo paslaugos	Regiono

Socialinio pediatro paslaugos	Regiono

Vaikų reumatologo paslaugos	Regiono

Veido ir žandikaulių chirurgo paslaugos	Regiono

Vidaus ligų gydytojo paslaugos	Savivaldybės

Visuotinio naujagimių tikrinimo paslaugos	Šalies
Skubiosios medicinos pagalbos ir stebėjimo paslaugos
Skubiosios medicinos pagalbos paslaugos	Skubiosios medicinos pagalbos I–VII paslaugų apmokėjimo grupėms priskiriamos paslaugos	Savivaldybės

Skubiosios medicinos pagalbos VIII paslaugų apmokėjimo grupei priskiriamos paslaugos	Regiono
Stebėjimo paslaugos	Stebėjimo paslaugos	Savivaldybės
Dienos chirurgijos1 ir dienos stacionaro paslaugos
Dienos chirurgijos paslaugos	Dienos chirurgijos I–IV paslaugų apmokėjimo grupėms priskiriamos paslaugos, kai atliekamos raumenų ir skeleto procedūros	Savivaldybės

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos moters lytinių organų procedūros	Savivaldybės

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos dermatologinės ir plastinės procedūros	Savivaldybės

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos virškinimo sistemos procedūros	Savivaldybės

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos akies ir jos priklausinių procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos ausies ir speninės ataugos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos endokrininės sistemos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos kraujo ir kraujodaros organų sistemos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos krūties procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos kvėpavimo sistemos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos nervų sistemos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos nosies, burnos ir ryklės procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos odontologinės procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos širdies ir kraujagyslių procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos šlapimo sistemos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos vaizdinės diagnostikos procedūros	Regiono

Dienos chirurgijos I–IV paslaugų apmokėjimo grupėms priskiriamos paslaugos, kai atliekamos vyro lytinių organų procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos endokrininės sistemos procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos moters lyties organų procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos nosies, burnos ir ryklės procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos raumenų ir skeleto sistemos procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos širdies ir kraujagyslių procedūros	Regiono

Dienos chirurgijos V paslaugų apmokėjimo grupei priskiriamos paslaugos, kai atliekamos virškinimo sistemos procedūros	Regiono

Dienos stacionaro I, IX paslaugų apmokėjimo grupėms priskiriamos paslaugos	Savivaldybės

Dienos stacionaro II, III, IV, V, VI, VII, VIII, X, XI, XII, XIII, XIV, XV paslaugų apmokėjimo grupėms priskiriamos paslaugos	Regiono

Geriatrijos dienos stacionaro paslaugos	Regiono

Dirbtinės plaučių ventiliacijos dienos stacionaro paslaugos	Regiono

Kardiologinės intervencinės radiologijos dienos stacionaro paslaugos	Regiono

Kataraktos operacija (dienos stacionaro paslauga)	Regiono

Nėštumo patologijos gydymo dienos stacionaro paslaugos	Regiono

Oftalmologijos dienos stacionaro paslaugos	Regiono

Onkologijos dienos stacionaro paslaugos	Regiono

Pagalbinio apvaisinimo dienos stacionaro paslaugos	Regiono

Dienos stacionaro specializuotos skausmo diagnozavimo ir gydymo paslaugos	Regiono

Spindulinės terapijos dienos stacionaro paslaugos	Regiono

Suaugusiųjų psichiatrijos dienos stacionaro paslaugos	Regiono

Vaikų ir paauglių psichiatrijos dienos stacionaro paslaugos	Regiono

Vaikų raidos sutrikimų ankstyvosios reabilitacijos dienos stacionaro paslaugos	Regiono
Brangieji tyrimai ir procedūros
Brangieji tyrimai	Genetiniai tyrimai	Regiono

Genetiniai tyrimai dėl vaistų skyrimo	Regiono

Hematologijos genetiniai tyrimai	Regiono

Hepatito C diagnostikos tyrimai	Regiono

Kompiuterinės tomografijos angiografijos tyrimai	Regiono

Kompiuterinės tomografijos tyrimai	Regiono

Magnetinio rezonanso angiografijos tyrimai	Regiono

Magnetinio rezonanso tomografijos tyrimai	Regiono

Pozitronų emisijos tomografijos tyrimai	Regiono

Radionuklidinės kompiuterinės tomografijos tyrimai, kai naudojami radiofarmakologiniai preparatai	Regiono

Tuberkuliozės diagnostiniai tyrimai	Regiono

Ultragarsiniai tyrimai, kai naudojama kontrastinė medžiaga	Regiono

Žmogaus imunodeficito viruso ligos stebėsenos tyrimai	Regiono
Brangiosios procedūros	Paprastosios hemodializės procedūros	Savivaldybės

Gydomosios kraujo gravitacinės chirurgijos procedūros	Regiono

Hiperbarinės oksigenacijos procedūros	Regiono
Reabilitacijos paslaugos
Ambulatorinės reabilitacijos paslaugos	Ambulatorinės reabilitacijos paslaugos (suaugusiesiems)	Regiono

Ambulatorinės reabilitacijos paslaugos (vaikams)	Regiono

Pirmojo etapo ambulatorinės medicininės reabilitacijos paslaugos (vaikams)	Savivaldybės

Pirmojo etapo ambulatorinės medicininės reabilitacijos paslaugos (suaugusiesiems)	Savivaldybės

Ambulatorinės psichosocialinės reabilitacijos paslaugos	Regiono
Stacionarinės reabilitacijos paslaugos	Stacionarinės psichosocialinės reabilitacijos paslaugos	Regiono

Stacionarinės reabilitacijos paslaugos (suaugusiesiems)	Regiono

Stacionarinės reabilitacijos paslaugos (vaikams)	Regiono
Slaugos ir paliatyviosios pagalbos paslaugos
Slaugos paslaugos	Ambulatorinės slaugos paslaugos namuose	Savivaldybės

Sergančiųjų cukriniu diabetu slaugos paslaugos	Savivaldybės

Slaugos ir palaikomojo gydymo paslaugos	Savivaldybės
Paliatyviosios pagalbos paslaugos	Ambulatorinės paliatyviosios pagalbos paslaugos	Savivaldybės

Dienos stacionaro paliatyviosios pagalbos paslaugos	Savivaldybės

Stacionarinės paliatyviosios pagalbos paslaugos	Savivaldybės
Stacionarinės asmens sveikatos priežiūros paslaugos	Regiono
Stacionarinės aktyviojo gydymo paslaugos	Akušerijos paslaugos	Regiono

Chirurgijos paslaugos	Regiono

Psichiatrijos paslaugos	Regiono

Vaikų ligų gydymo paslaugos	Regiono

Vidaus ligų gydymo paslaugos	Regiono
Insulto gydymo, kai taikoma trombolizė, paslaugos	Regiono
Insulto gydymo, kai taikoma trombektomija, paslaugos	Regiono
Prioritetinės stacionarinės aktyviojo gydymo paslaugos2	Miokardo infarkto gydymo paslaugos	Regiono

Kardiochirurgijos paslaugos	Regiono

Kardiologijos paslaugos	Regiono

Sąnarių endoprotezavimo paslaugos	Regiono

Chirurgijos dėl dauginių traumų paslaugos	Regiono

Onkologijos paslaugos	Regiono
Stacionarinės asmens sveikatos priežiūros paslaugos, nepriskiriamos stacionarinėms aktyviojo gydymo paslaugoms	Psichiatrijos paslaugos (ilgalaikis gydymas, specialioji psichiatrija (suaugusiųjų ir vaikų bei paauglių), stacionarinis priklausomybės ligų gydymas pagal Minesotos programą)	Šalies

Tuberkuliozės ilgalaikis gydymas	Šalies

Asmens, slaugančio vaiką (-us), išlaikymas	Regiono
Transplantacijos paslaugos
Transplanta-cijos paslaugos	Audinių transplantacija (suaugusiųjų ir (arba) vaikų): ragenos transplantacijos paslaugos	Šalies

Ląstelių transplantacija (suaugusiųjų ir (arba) vaikų): alogeninės kraujodaros kamieninių ląstelių transplantacijos paslaugos	Šalies

Ląstelių transplantacija (suaugusiųjų ir (arba) vaikų): autologinės kraujodaros kamieninių ląstelių transplantacijos paslaugos	Šalies

Organų transplantacija (suaugusiųjų ir (arba) vaikų): inksto transplantacijos paslaugos	Šalies

Organų transplantacija (suaugusiųjų ir (arba) vaikų): kepenų transplantacijos paslaugos	Šalies

Organų transplantacija (suaugusiųjų ir (arba) vaikų): plaučių transplantacijos paslaugos	Šalies

Organų transplantacija (suaugusiųjų ir (arba) vaikų): širdies transplantacijos paslaugos	Šalies

Organų transplantacija (suaugusiųjų ir (arba) vaikų): širdies ir plaučių komplekso transplantacijos paslaugos	Šalies

Organų transplantacija (suaugusiųjų ir (arba) vaikų): kasos ir inksto komplekso transplantacijos paslaugos	Šalies

Mirusio donoro paruošimas ir ištyrimas	Šalies
Dantų protezavimo paslaugos	Šalies
Asmens sveikatos priežiūros paslaugos, teikiamos pagal prevencines programas
Pagal prevencinę programą teikiamos ankstyvosios gimdos kaklelio piktybinių navikų diagnostikos paslaugos	PAASP paslaugos, teikiamos pagal Gimdos kaklelio piktybinių navikų prevencinių priemonių, apmokamų iš Privalomojo sveikatos draudimo fondo biudžeto lėšų, finansavimo programą	Savivaldybės

Specializuotos asmens sveikatos priežiūros paslaugos, teikiamos pagal Gimdos kaklelio piktybinių navikų prevencinių priemonių, apmokamų iš Privalomojo sveikatos draudimo fondo biudžeto lėšų, finansavimo programą	Regiono
Pagal prevencinę programą teikiamos krūties vėžio ankstyvosios diagnostikos paslaugos	PAASP paslaugos, teikiamos pagal Atrankinės mamografinės patikros dėl krūties vėžio finansavimo programą	Savivaldybės

Specializuotos ambulatorinės asmens sveikatos priežiūros paslaugos, teikiamos pagal Atrankinės mamografinės patikros dėl krūties vėžio finansavimo programą	Regiono
Pagal prevencinę programą teikiamos priešinės liaukos vėžio ankstyvosios diagnostikos paslaugos	PAASP paslaugos, teikiamos pagal Priešinės liaukos vėžio ankstyvosios diagnostikos finansavimo programą	Savivaldybės

Specializuotos ambulatorinės asmens sveikatos priežiūros paslaugos, teikiamos pagal Priešinės liaukos vėžio ankstyvosios diagnostikos finansavimo programą	Regiono
Pagal prevencinę programą teikiamos storosios žarnos vėžio ankstyvosios diagnostikos paslaugos	PAASP paslaugos, teikiamos pagal Storosios žarnos vėžio ankstyvosios diagnostikos finansavimo programą	Savivaldybės

Specializuotos ambulatorinės asmens sveikatos priežiūros paslaugos, teikiamos pagal Storosios žarnos vėžio ankstyvosios diagnostikos finansavimo programą	Regiono
Pagal prevencinę programą teikiamos širdies ir kraujagyslių ligų ankstyvosios diagnostikos paslaugos	PAASP paslaugos, teikiamos pagal Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių finansavimo programą	Savivaldybės

Specializuotos ambulatorinės asmens sveikatos priežiūros paslaugos, teikiamos pagal Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių finansavimo programą	Regiono

Pastabos:

1. Jeigu prognozuojamas atitinkamai dienos chirurgijos grupei priskiriamų paslaugų skaičius 100 tūkst. gyventojų yra lygus 10 paslaugų arba mažesnis, šios paslaugos priskiriamos kitai dienos chirurgijos paslaugų grupei, įvertinus atliktų intervencijų pobūdį bei jas atlikusių gydytojų specialistų profesinę kvalifikaciją.

2. Prioritetinių stacionarinių aktyviojo gydymo paslaugų grupei priskiriamos paslaugos, atitinkančios Asmens sveikatos priežiūros paslaugų apmokėjimo tvarkos apraše, patvirtintame Lietuvos Respublikos sveikatos apsaugos ministro 2006 m. gruodžio 22 d. įsakymu Nr. V-1113 „Dėl Asmens sveikatos priežiūros paslaugų apmokėjimo tvarkos aprašo patvirtinimo“, nustatytas sąlygas.

Priedo pakeitimai:

Nr. V-1235, 2024-12-06, paskelbta TAR 2024-12-06, i. k. 2024-21684

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-299, 2024-03-06, paskelbta TAR 2024-03-06, i. k. 2024-04209

Dėl Lietuvos Respublikos sveikatos apsaugos ministro 2023 m. liepos 28 d. įsakymo Nr. V-862 „Dėl Asmens sveikatos priežiūros paslaugų, apmokamų Privalomojo sveikatos draudimo fondo biudžeto lėšomis, poreikio nustatymo metodikos patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-1235, 2024-12-06, paskelbta TAR 2024-12-06, i. k. 2024-21684

Dėl Lietuvos Respublikos sveikatos apsaugos ministro 2023 m. liepos 28 d. įsakymo Nr. V-862 „Dėl Asmens sveikatos priežiūros paslaugų, apmokamų privalomojo sveikatos draudimo fondo biudžeto lėšomis, poreikio nustatymo metodikos patvirtinimo“ pakeitimo